OzLabs/hebrew-wiki-articles huggingface dataset:
אוולד קלייזינגר

אוולד קלייזינגר (בגרמנית: Ewald Kleisinger; 11 ביוני 1912 – 25 במרץ 2000) היה עורך דין, קצין ורמאכט במהלך מלחמת העולם השנייה בפולין וחסיד אומות העולם אוסטרי.<ref>[https://righteous.yadvashem.org/?searchType=righteous_only&language=en&ind=0&itemId=4042652 Ewald Kleisinger] auf der Website von Yad Vashem (englisch)</ref>

== ביוגרפיה==
אוולד קלייזינגר למד בגימנסיה פיכטנרגזה ברובע הייטינג בווינה. לאחר מכן למד משפטים באוניברסיטת וינה.

==מעשה ההצלה==
במהלך מלחמת העולם השנייה היה קצין ורמאכט בתחנת הרכבת בוורשה. הוא התגורר בבית אשתו לעתיד דנוטה קלייזינגר, לבית צ'לפינסקה, בקרוזגאסה 41 ברובע "הארי" בעיר. היהודי יליד פולין יוסף פרזמן גורש לגטו ורשה בשנת 1942 יחד עם אמו שיינה. אמו של דנוטה הייתה חברה של שיינה פרזמן, ויוסק היה חבר של דנוטה.

לאחר הקמת הגטו דנוטה הבריחה אוכל וכסף עבור משפחת פרזמן לגטו ובכך סיכנה את חייהם,שלה ושל בן זוגה.<ref>John O'Hanlon [http://www.raoulwallenberg.net/?en/saviors/women/2997/danuta-kleisinger-poland.3108.htm "Danuta Kleisinger, Poland"] The International Raoul Wallenberg Foundation</ref> לפני המרד בגטו וחורבנו באפריל 1943, ברחו פרזמן וחברו יוזף קורמז'ין לחלק ה"ארי" בעיר בעזרת דנוטה. דנוטה הסתירה אותם בדירתה במשך שלושה שבועות בידיעתו והסכמת ארוסה, הקצין אוולד קלייזינגר. היא גם הצילה את אמו של יוסף, שיינה פרזמן.

דנוטה הייתה פעילה במחתרת הפולנית. בעזרתם היא רכשה ניירות מזויפים עבור יוסף פרזמן וחברו יוזף קורמז'ין. אוולד קלייזינגר סיפק להם אישורים כדי שיוכלו לנסוע לווינה כעובדי חווה פולנים תוך סיכון מעמדו וחייו.

קלייזינגר הציג את השניים כעובדים זרים, פולנים נוצרים והפנה אותם להוריו, שהתגוררו בווינה. הם קיבלו את פרזמן וקורמז'ין כמו בני משפחה ועזרו להם בכסף, מזון ובגדים עד סוף המלחמה.

אוולד קלייזינגר היה דוקטור למשפטים. הוא נקבר בבית הקברות אובר סאנקט וייטר.

==קישורים חיצוניים==

* 

== הערות שוליים ==

קטגוריה:אוסטרים חסידי אומות העולם
קטגוריה:בוגרי אוניברסיטת וינה
קטגוריה:מצילים בשואה: פולין
קטגוריה:אוסטרים שנולדו ב-1912
קטגוריה:אוסטרים שנפטרו ב-2000
אבן יוחנן

אבן יוחנן (בגרמנית: Jochenstein) הוא אי סלעי זעיר בגרמניה בקרבת הגבול עם אוסטריה, באפיק הדנובה.

במקום נהגו בטרם הנצרות פולחן אלילי בימי נקודות ההיפוך ולאחר קבלת הנצרות הפכו אותו לפולחן לכבודו של יוחנן המטביל ומכאן שם המקום. עד המאה העשרים נהגו להטביל במקום את המלחים החדשים.

במקום יש מקדש מהמאה ה-18 ודמות אבן של הקדוש הנוצרי יאן מנפומוק. אגדות מקומיות מספרות שהשטן רצה להציף עיירה בסביבה, לכן הטיל סלע גדול לתוך הדנובה - הסלע הוא האי. אגדה אחרת מספרת על בת ים השוכנת תחת האי והמפתה מלחים בשירתה.

==קישורים חיצוניים==

קטגוריה:דנובה: איים
קטגוריה:גרמניה: איים
ולנס סמיקונדקטור

ולנס סמיקונדקטור בע"מ היא חברה ישראלית המפתחת שבבים לתעשיית האודיו-וידאו ולתעשיית הרכב, בטכנולוגיית שפיתחה, לתקשורת מהירה בתוך הרכב.

החברה הוקמה באוקטובר 2006 על ידי מסד אייל (סמנכ"ל פיתוח טכנולוגיות ליבה), גבי גור כהן, דרור ירושלמי (דירקטור), ערן לידא (סמנכ"ל טכנולוגיות), אלון בנזראי ונדב בנט. מנכ"ל החברה בשנים 2010–2020 היה דרור ירושלמי, ובפברואר 2020 מונה גדעון בן צבי למנכ"ל החברה. באפריל 2020 מונה ד"ר פיטר מרטנס, בכיר בתעשיית הרכב האירופית, ליו"ר דירקטוריון החברה.

מטה החברה ומרכז הפיתוח שלה שוכנים בהוד השרון. החברה היא פאבלס, בתחילת דרכה עסקה בפיתוח שבבים לאלקטרוניקה בידורית, ובתחילת 2016 נכנסה גם לתחום פיתוח שבבים לתעשיית הרכב.

החברה פיתחה את טכנולוגיית HDBaseT לקישוריות מהירה, המאפשרת להפיץ תוכני מולטימדיה באיכות אולטרה HD למרחקים ארוכים (עד 100 מטר) ללא צורך בדחיסה. ביוני 2010 הקימה החברה, יחד עם החברות LG אלקטרוניקה , סמסונג וסרטי סוני את HDBaseT Alliance, ארגון ללא כוונת רווח שמטרתו קידום טכנולוגיית HDBaseT כתקן עולמי לקישוריות מהירה ביותר (ultra-high-definition, digital connectivity). לארגון הצטרפו יותר ממאתיים חברות. בינואר 2013 הוצגו לראשונה מוצרי HDBaseT בתערוכת CES בלאס וגאס.

בספטמבר 2015 הוענק לחברה על פיתוח טכנולוגיית HDBaseT.

בתחום האודיו-וידאו עסקה החברה גם בפיתוח בטכנולוגיית אתרנט, אך בנובמבר 2019 סגרה תחום פעילות זה ופיטרה את שלושים העובדים שעסקו בו.

ביולי 2007 השלימה החברה, שבאותה עת העסיקה עשרה עובדים, גיוס ראשון של שבעה מיליון דולר. ביולי 2011 גייסה החברה 14 מיליון דולר. בינואר 2016 גייסה החברה 20 מיליון דולר. באפריל 2017 גייסה החברה 60 מיליון דולר. בנובמבר 2018 גייסה החברה 63 מיליון דולר. בספטמבר 2021 התמזגה החברה עם חברת ספאק, והחלה להיסחר בבורסה לניירות ערך בניו יורק, בשווי שוק של 1.1 מיליארד דולר.

==קישורים חיצוניים==
* 
* 

==הערות שוליים==

קטגוריה:תעשיית השבבים בישראל
קטגוריה:תעשיית רכב בישראל
קטגוריה:הוד השרון: חברות
קטגוריה:חברות ישראליות הנסחרות בבורסה לניירות ערך בניו יורק
קטגוריה:ישראל: חברות שהוקמו ב-2006
בראיין סקלבריני

בראיין דייוויד סקלבריני (באנגלית: Brian David Scalabrine; נולד ב-18 במרץ 1978) הוא כדורסלן עבר אמריקאי, אשר שיחק בליגת ה-NBA בין השנים 2001–2012. לאורך 11 עונותיו בליגה רשם ממוצעים כוללים של 3.1 נקודות ו-2.0 ריבאונדים למשחק. מכוּנה "הממבה הלבנה" ("White Mamba") בשל עורו הבהיר, וכהשוואה סרקסטית לכינויו של קובי בראיינט - "הממבה השחורה".

==קריירת מכללות==
סקלבריני נולד בלונג ביץ' שבקליפורניה, וגדל בעיר אינמקלו שבמדינת וושינגטון. ב-1998, לאחר שנה אחת ב"מכללה הקהילתית הייליין", עבר ללמוד באוניברסיטת דרום קליפורניה והצטרף לקבוצת הכדורסל שלה בליגת המכללות הבכירה. במהלך שלוש עונותיו עם ה"טרויאנס" שיתף פעולה עם השחקנים דייוויד בלות'נטל וסם קלנסי, והעמיד ממוצעים של 15.7 נקודות, 6.1 ריבאונדים ו-2.7 אסיסטים למשחק.

==קריירת משחק==
בדראפט ה-NBA{{כ}} 2001 נבחר סקלבריני על ידי ניו ג'רזי נטס, בבחירה ה-34. בשתי עונותיו הראשונות בניו ג'רזי העפיל עם הקבוצה לגמר ה-NBA, אולם בשתי העונות הפסידו הנטס – מול לוס אנג'לס לייקרס וסן אנטוניו ספרס, בהתאמה. בעונת קבע שיאי קריירה של 6.3 נקודות ו-4.5 ריבאונדים בממוצע למשחק.

בשנת 2005 חתם על חוזה לחמש עונות בבוסטון סלטיקס. בעונת זכה עם הסלטיקס באליפות ה-NBA, לאחר שגברו על הלייקרס בסדרת הגמר (4–2). סקלבריני עצמו לא שותף באף משחק לכל אורך הפלייאוף, על אף שהיה כשיר לשחק. בעונת חזרו הסלטיקס למעמד הגמר, אולם הפעם הפסידו ללייקרס בתוצאה 3–4.

בשנת 2010 עבר לשחק בשיקגו בולס, והעפיל עמה לגמר האזור המזרחי בפלייאוף.

בעת שביתת שחקני ה-NBA בשנת 2011, חתם סקלבריני על חוזה בבנטון טרוויזו אשר השתתפה בליגת העל האיטלקית וביורוקאפ. בעשרת משחקיו בשתי הליגות קלע 9.3 נקודות בממוצע למשחק.

עם סיומה של שביתת השחקנים, בדצמבר 2011, חתם על חוזה לעונה נוספת בשיקגו בולס. בספטמבר 2012 הודיע סקלבריני על פרישה ממשחק, בגיל 34.

==לאחר הפרישה ממשחק==
בעונת שימש כעוזר מאמן בגולדן סטייט ווריורס, תחת המאמן הראשי מארק ג'קסון. במהלך העונה הועבר לצוות האימון של קבוצת הבת של גולדן סטייט מליגת הפיתוח של ה-NBA – סנטה קרוז ווריורס – בשל חילוקי דעות עם ג'קסון.

בשנת 2015 הצטרף לצוות השידור של משחקי בוסטון סלטיקס ברשת NBC, ומאז שנת 2020 משמש כפרשן הראשי של הרשת במשחקי הקבוצה, במקומו של טום היינסון.

בין השנים 2017–2021 שיחק בקבוצת "Ball Hogs" מליגת ה-BIG3.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת דרום קליפורניה
קטגוריה:בחירות דראפט של ניו ג'רזי נטס
קטגוריה:כדורסלני ניו ג'רזי נטס
קטגוריה:כדורסלני בוסטון סלטיקס
קטגוריה:כדורסלני שיקגו בולס
קטגוריה:כדורסלני בנטון טרוויזו
קטגוריה:כדורסלני ליגת ה-BIG3
קטגוריה:מאמני כדורסל אמריקאים
קטגוריה:פרשני כדורסל אמריקאים
קטגוריה:אמריקאים שנולדו ב-1978
הרון MK2

הרון MK2 הוא כלי טיס בלתי מאויש (כטב"ם) שפותח על ידי חטיבת מלט של התעשייה האווירית לישראל. הוא מוגדר ככטב"ם MALE-Medium Altitude Long Endurance (ר"ת רום בינוני, שהייה ממושכת). ההרון MK2 מבוסס על ההרון 1 ובעל מבנה גוף רחב וחזק יותר, דבר המאפשר לו לשאת יותר משקל מבלי שינוי במשקל העצמי שלו. להרון MK2 מנוע ואוויוניקה משופרים ובעל יכולת איסוף מודיעין מנגד (Standoff Capability) כלומר, יכולת איסוף מודיעין על מטרה ממרחק רב, תודות ליכולתו לשאת סנסורים גדולים ומשופרים. ההרון MK2 נחשף לראשונה בתערוכה האווירית בסינגפור – Singapore Airshow 2020.

== מפעילים ==
* – הודו רכשה 4 כלים משופרים.
* מדינה באסיה (לא ידוע) – חתמה על הסכם רכש כלי אחד וחכירה של 2 כלים.

== קישורים חיצוניים ==
* [https://www.iai.co.il/p/heron-mk-ii הרון MK2], באתר התעשייה האווירית

== הערות שוליים ==

קטגוריה:כלי טיס בלתי מאוישים
קטגוריה:כלי טיס בלתי מאוישים ישראליים
קטגוריה:התעשייה האווירית לישראל: כלי טיס בלתי מאוישים
LG אלקטרוניקה

LG אלקטרוניקה (בקוריאנית: 엘지 전자) היא חברת אלקטרוניקה רב-לאומית שמרכזה בקוריאה הדרומית. היא חברה בת של קונצרן LG.

לחברה ארבע חטיבות: אלקטרוניקה ביתית, תקשורת סלולרית, מכשירי חשמל ביתיים ורכיבים לרכב. לחברה 128 מפעלים ברחבי תבל, והיא מעסיקה 83,000 עובדים.

החברה השיקה בשיתוף פעולה עם גוגל מספר מכשירים מסדרת ה-נקסוס, ובהם נקסוס 4, נקסוס 5, ואת הטלפון שיצא בסוף 2016: הנקסוס 5x. מעבר לסדרת הנקסוס, לחברה מוצרים נוספים בתחום הטלפונים החכמים. בעבר הם שווקו תחת סדרת אופטימוס, ולאחר מכן תחת סדרת G (דוגמת LG G3). בנוסף, החברה משווקת באותה סדרה שעונים חכמים ומחשב לוח LG G Pad 8.3. השעון החכם LG G-Watch מתוצרתה כולל מסך מגע ברזולוציה Quad HD 1440X2560. לאחר השקתו, הושקו גם הטלפונים LG G4, ו-LG V10, שבו שלוש מצלמות ושני מסכים. באפריל 2016 הושק הטלפון החדש בסדרה: LG G5 ובשנת 2018 LG G7.

LG מייצרת מגוון רחב של מוצרי צריכה (חשמל ואלקטרוניקה) החל ממוצרים לבנים לבית כמו מקררים, מכונות כביסה, מזגנים וטלוויזיות, סמארטפונים, טאבלטים וכונני DVD למחשבים. בשנת 2017 החל ייצור סדרה LG תינקיו של מוצרים מתקדמים.

<gallery>
קובץ:Ecran plat.jpg|צג תוצרת LG
קובץ:LG 드럼세탁기와 식기세척기, 영국서 물사용 효율 최우수 제품 수상.jpg|מכונת כביסה תוצרת LG
קובץ:LG Watch Urbane 2nd Edition.jpg|שעונים תוצרת LG
קובץ:LG CD-RW Ultra Speed+ burner 20050101.jpg|כונן תקליטורים תוצרת LG
קובץ:LG video player LV3768.jpg|מכשיר וידאו VHS תוצרת LG
קובץ:LG전자, 청소하면서 실시간으로 집 안 살피는‘로보킹 트리플아이’ 출시.jpg|רובוט מנקה תוצרת LG
</gallery>

==קישורים חיצוניים==

* [https://www.lgwebos.co.il אתר התמיכה הלא רשמי של טלוויזיות LG בישראל]

==הערות שוליים==

*
קטגוריה:חברות אלקטרוניקה דרום קוריאניות
קטגוריה:יצרני ציוד תקשורת
קטגוריה:תאגידים רב-לאומיים
קטגוריה:חברות דרום קוריאניות
קטגוריה:יצרני טלפונים חכמים
קטגוריה:חברות משפחתיות לשעבר
קטגוריה:חברות הנסחרות בבורסת קוריאה
קטגוריה:חברות הנסחרות בבורסה לניירות ערך בלונדון
קטגוריה:חברות שהוקמו בשנות ה-1950
אי המלחמה הגדול

אי המלחמה הגדול (בסרבית: Велико ратно острво) הוא אי באפיק הדנובה, באזור בלגרד, בסרביה. האי נוצל במהלך מלחמות רבות ומכאן שמו.

האי ממוקם במפגש הסאווה עם הדנובה. בקיץ מציבים גשר זמני שמחבר את האי לאחת משכונות בלגרד. מרבית האי מכוסה ביערות ויש מקומות בלתי עבירים. במרכז האי יש אגם מוארך. באי יש צמחים רפואיים רבים והמקום משמש תחנה עבור 200 זני ציפורים.

==קישורים חיצוניים==

קטגוריה:דנובה: איים
קטגוריה:בלגרד: גאוגרפיה
קטגוריה:איי נהר
קישמריה

קישמריה (בהונגרית: Kismarja) הוא כפר בהונגריה באזור המישור הגדול הצפוני, במחוז היידו-ביהר, בנפת דרצ'קה.

== מיקום ==
הכפר נמצא באלפלד, במחוז היידו-ביהר בפינה המזרחית של המחוז, כ-35 ק"מ מדברצן. העיירה הקרובה ביותר היא ביהרקרסטש כ-17 ק"מ מהכפר. לא רחוק מהיישוב נמצא הגבול ההונגרי - רומני הנוכחי.

=== נגישות ===
* ניתן להגיע אל הכפר בכביש בין דברצן - פוצ'אי - ביהרקרסטש.
* תחבורה ציבורית בכבישים מסופקת על ידי אוטובוסים של חברת וולאן.
* הכפר נגיש גם באמצעות רכבת על קו MÁV 106, בין דברצן לנאג'קרק.

== היסטוריה ==
שמו מופיע לראשונה בדמותה של מריה בשנת 1277, ובשנת 1291 הכתבים כבר הבדילו בין מַרְיָה הישנה לבין מריה החדשה. בסוף המאה ה-13 הכפר היה בבעלות משפחת אקוש. במאה ה-16 הפך היישוב לרכוש משפחת בוצ'קאי. בשנת 1522 ג'רג' בוצ'קאי היה בעל הבית, שילדו השישי היה אישטוואן בוצ'קאי, מאוחר יותר הנסיך והשליט של טרנסילבניה.

== אתרים בעלי חשיבות ==
* גבעת הטירה
* כנסייה קלוויניסטית: נבנתה בשנת 1804 בסגנון הבארוק המאוחר
* פסל אישטוואן בוצ'קאי: יצירה מ-1911 של אנדראש טוט
* אנדרטת מלחמות העולם
* בית כפרי

== ילידי המקום ==

* אקוש הבשי מקודם הק-Heck (בהונגרית: Hevesi Ákos; קישמריה, 9 ביולי 1884 – צ'ימילאס, 12 ביולי 1937) היה קצין לוגיסטיקה יהודי-הונגרי, חבר "מועצת השלטון המהפכנית" (למעשה ממשלת הונגריה בתקופת הרפובליקה הסובייטית ההונגרית) שנהרג במלחמת האזרחים בספרד.

== קישורים חיצוניים ==

* 
* [https://web.archive.org/web/20130913035116/http://kismarja.extra.hu/ האתר הרשמי של קישמריה]
* [http://www.terkepcentrum.hu/index.asp?go=map&mid=9&tid=15477 מפת קישמריה]

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
סטיבן ויטסיט

סטיבן פול ויטסיט (באנגלית: Steven Paul Whitsitt; נולד ב-25 באוקטובר 1960) הוא צלם אמריקאי.

==ביוגרפיה==
ויטסיט נולד בפורט הורון, עיירה במדינת מישיגן. לאחר סיום בית הספר הוא נרשם לצי של ארצות הברית. בהיותו בצבא הוא התחיל להתעניין בצילום. לאחר שחרור משרות בצי בשנת 1986 הוא התחיל ללמוד צילום במכון ברוקס וסיים עם תואר ראשון בצילום בשנת 1990.

לאחר סיום הלימודים עבד ויטסיט בתחום בלוס אנג'לס. במשך שלוש שנים הוא היה עוזר של צלם רשמי של מייקל ג'קסון. בשנים 1994–1996 הוא היה הצלם הרשמי של הזמר וצילם עבור השירים שהופקו באותה תקופה. בין היתר הצילומים הוצגו בתערוכות.

בשנת 1994 צילם ויטסיט את מייקל ג'קסון בדמות צ'רלי צ'פלין. צילומים אלו נכללו בספר קראקן אופוס של האמן. כלל אוסף הצילומים בנושא הוצג בתערוכה ניידת במספר מקומות בעולם ועתה היא מוצגת במוזיאון בלוזן כחלק של מיצג קבוע של המוזיאון.

בשנת 1996 עזב ויטסיט את מייקל ג'קסון והחל ללמד בבית ספר לצילום בקרולינה הצפונית במשך חמש שנים.

החל משנת 2003 עוסק ויטסיט עוסק בעיקר בצילומי מבנים.

במהלך עבודתו קיבל ויטסיט שישה פרסי האוז.

==קישורים חיצוניים==
* 

* [https://www.houzz.com/professionals/photographers/steven-paul-whitsitt-photography-pfvwus-pf~1736973940? צילומים של ויטסעט], באתר האוז

== הערות שוליים ==

קטגוריה:צלמים אמריקאים
קטגוריה:אמריקאים שנולדו ב-1960
ראש שירותי בריאות הציבור של ארצות הברית

ראש שירותי בריאות הציבור של ארצות הברית, (באנגלית: Surgeon General of the United States, מילולית: "המנתח הכללי של ארצות הברית") הוא ראש מערך התפעול של חיל הממונה על שירות הבריאות הציבורי של ארצות הברית (United States Public Health Service Commissioned Corps) ובכך הוא משמש כדובר המוביל בנושאי בריאות הציבור בממשל הפדרלי של ארצות הברית.<ref></ref>

ראש שירותי בריאות הציבור מועמד על ידי נשיא ארצות הברית ומאושר על ידי הסנאט של ארצות הברית.<ref> 42 USC 205. Appointment and tenure of office of Surgeon General; reversion in rank.</ref>

ראש שירותי בריאות הציבור הנוכחי הוא סגן האדמירל ויווק מרת'י.

== אחריות ==
הממונה על ראש שירותי בריאות הציבור הוא היועץ הראשי של מזכיר הבריאות ושירותי האנוש של ארצות הברית בנושאי בריאות הציבור ומדעי הרפואה. ראש שירותי בריאות הציבור כולל צוות של 6,500 איש של אנשי בריאות במדים הזמינים 24 שעות ביממה במקרה של מצב חירום בריאותי.

לראש שירותי בריאות הציבור יש גם חובות לא פורמליות רבות, כגון חינוך הציבור האמריקאי בנושאי בריאות ובחירת אורח חיים בריא.

המשרד של ראש שירותי בריאות הציבור גם מוציא אזהרות בנושאי בריאות. הדוגמה הידועה ביותר לכך היא תווית האזהרה שלו המופיע על כל אריזות סיגריות הטבק האמריקאיות מאז 1966.<ref></ref> אזהרת בריאות דומה הופיעה על תוויות המשקאות האלכוהוליים מאז 1988.<ref></ref> בנוסף, מאז 2020, ראש שירותי בריאות הציבור הוא אחד המטפלים במגפת הקורונה בארצות הברית.

== היסטוריה ==
בשנת 1798 הקים הקונגרס את "קרן החולים של חיל הנחתים", רשת בתי חולים שטיפלה במאות חולים. הקרן עברה ארגון מחדש בשנת 1870.<ref></ref>

לאחר 141 שנים תחת מחלקת האוצר, בשנת 1939, השירות עבר לעבוד תחת סוכנות הביטחון הפדרלית (שעסקה בפיקוח על מזון ותרופות), ולאחר מכן מחלקת הבריאות, החינוך והרווחה (HEW) בשנת 1953, ולבסוף מחלקת הבריאות ושירותי האנוש של ארצות הברית (HHS).

== ראו גם ==
* השירות הפדרלי לפיקוח בתחום הגנת זכויות הצרכן
* המינהל הראשי לרפואה צבאית
* חיל הרפואה
* שירות הבריאות הלאומי
* רפואה

== קישורים חיצוניים ==

* 
* 

== הערות שוליים ==

קטגוריה:ארצות הברית: רפואה צבאית
קטגוריה:ארצות הברית: ארגוני בריאות ורפואה
קטגוריה:בריאות הציבור
שפת תיאור חומרה

בהנדסת מחשבים, שפת תיאור חומרה (Hardware Description Language; ובקיצור HDL) היא שפה פורמלית המתארת את המבנה וההתנהגות של מעגלים אלקטרוניים ובפרט לוגיקה דיגיטלית.

שפת תיאור מחשב מאפשרת לתאר בצורה פורמלית את המבנה של מעגלים חשמליים וכך לבצע אנליזה אוטומטית וסימולציה למעגלים חשמליים. ניתן לסנתז תיאור חומרה ל-netlist (רשימת חיווט; תיאור של הרכיבים האלקטרוניים ואיך הם מחוברים), שלו אפשר לעשות מיקום וניתוב (Place and route) ליצירת מסיכות שמשמשות לייצור מעגל משולב.

מהנדסים של מעגלים משולבים משתמשים בשפת תיאור חומרה לתיאור השערים הלוגים ברמה גבוהה מבלי להיות תלויים בטכנולוגיה ספציפית כדוגמת ECL, TTL ו-CMOS. שפות תיאור חומרה ממשות אבסטרקציה לרמת מעברי אוגר (register-transfer level ובקיצור RTL) של מעברי מידע לאורך זמן במעגל משולב.

שתי שפות עיקריות לתיאור חומרה הן VHDL ו-Verilog. דוגמה לקוד VHDL:

<syntaxhighlight lang="vhdl">
LIBRARY IEEE;
USE IEEE.STD_LOGIC_1164.ALL;

ENTITY not1 IS
 PORT(
 a : IN STD_LOGIC;
 b : OUT STD_LOGIC;
 );
END not1;

ARCHITECTURE behavioral OF not1 IS
BEGIN
 b <= NOT a;
END behavioral;
</syntaxhighlight>

==קישורים חיצוניים==

קטגוריה:מעגלים ספרתיים
קטגוריה:שפות תכנות
קטגוריה:תכן לוגי
אלכסיס סאלמאקרס

אלכסיס יסה סאלמאקרס (בהולנדית: Alexis Jesse Saelemaekers; נולד ב-27 ביוני 1999 בסינט אגאתה ברכם שבבלגיה) הוא כדורגלן בלגי המשחק בעמדת הקשר בקבוצת רומא מהסרייה א' ובנבחרת בלגיה.

== קריירת מועדונים ==
=== אנדרלכט ===
סאלמאקרס הוא תוצר מחלקת הנוער של אנדרלכט. בחודש אוקטובר 2017 הוא חתם על חוזה מקצועני ראשון במועדון, עד לשנת 2019. ב-16 בפברואר 2018 ערך את הופעת הבכורה שלו במועדון, בהפסד 0–1 לסינט טרוידן במסגרת המחזור ה-27 בליגת העל הבלגית לעונת . הוא שיחק במועדון במשך שתי עונות וחצי, בהן ערך 57 הופעות ליגה והבקיע שני שערים.

=== ההשאלה למילאן והמעבר הקבוע ===
ב-31 בינואר 2020 הושאל סאלמאקרס למשך חצי עונה למילאן מהסרייה א', יחד עם אפשרות רכישה בתום תקופת ההשאלה. ב-2 בפברואר הוא ערך את הופעת הבכורה שלו במועדון, בתיקו 1-1 נגד הלאס ורונה במסגרת המחזור ה-22 בליגה לעונת 2019/2020. ב-18 ביולי הוא הבקיע את שער הבכורה שלו במועדון, בניצחון 1–5 על בולוניה 1909 במסגרת המחזור ה-34 בליגה. במשך תקופת ההשאלה הוא ערך 13 הופעות ליגה, בהן הבקיע שער אחד.

ב-1 ביולי 2020 עבר סאלמאקרס למילאן באופן קבוע, וחתם על חוזה במועדון עד ל-30 ביוני 2024. בעונת 2020/2021, בה סיימה מילאן במקום השני בליגה, ערך סאלמאקרס 32 הופעות ליגה והבקיע שער אחד.

ב-15 בספטמבר 2021 הוא ערך את הופעת הבכורה שלו בליגת האלופות, כששיחק 62 דקות בהפסד 2–3 לליברפול במסגרת המחזור הראשון בשלב הבתים לעונת 2021/2022.

ב-30 באוגוסט 2023 הושאל לבולוניה לעונה אחת. בבולוניה שיחק ב30 הופעות ליגה ועזר לקבוצה להשיג מקום בליגת האלופות, בסיום העונה חזר למילאן ואף פתח במחזור הראשון של עונת 2024/2025 בסרייה א' בתיקו נגד טורינו, אבל ב-30 באוגוסט 2024 הושאל אל רומא תמורת תמי אברהם שעשה את הדרך ההפוכה.

== קריירה בינלאומית ==
ב-8 באוקטובר 2020 ערך סאלמאקרס את הופעת הבכורה שלו בנבחרת בלגיה, בתיקו 1-1 נגד נבחרת חוף השנהב במשחק ידידות. ב-5 בספטמבר 2021 הוא הבקיע את שער הבכורה שלו בנבחרת, בניצחון 0–3 על נבחרת צ'כיה במסגרת מוקדמות מונדיאל 2022.

== תארים ==
מילאן
* אליפות איטליה: 2021/2022

== קישורים חיצוניים ==

== הערות שוליים ==

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני אנדרלכט
קטגוריה:כדורגלני מילאן
קטגוריה:כדורגלני בולוניה
קטגוריה:כדורגלני רומא
קטגוריה:כדורגלני נבחרת בלגיה
קטגוריה:ספורטאים בלגים באיטליה
קטגוריה:בלגים שנולדו ב-1999
Black Mamba

Black Mamba (בעברית: ממבה שחורה) הוא שיר שיצא לאור על ידי להקת הבנות הדרום קוריאנית אספה.<ref name=":0"></ref><ref name=":1"></ref><ref name=":2"></ref> השיר יצא לאור ב-17 בנובמבר 2020 על ידי חברות התקליטים דרימוס ו-SM אנטרטיינמנט כסינגל הבכורה של הלהקה.<ref name=":0" /><ref name=":1" /><ref name=":2" />

השיר הגיע למקום החמישי במצעד שירי העולם הדיגיטליים.<ref></ref>

== רקע וכתיבה ==
ב-26 באוקטובר 2020, SM אנטרטיינמנט הודיעה כי היא מתכוונת להקים להקת בנות חדשה (הראשונה מאז רד ולווט בשנת 2014).<ref></ref> החברות נחשפו בנפרד בין 27 ל-30 באוקטובר (לפי הסדר: וינטר, קארינה, נינגינג וג'יזל) וכן השם Aespa, שנוצר על ידי שילוב של 'ae' ו-'aspect'.<ref></ref> בהמשך, הכריזו על "Black Mamba", שיצא לבסוף ב-17 בנובמבר.<ref name=":3"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-80 מיליון השמעות.<ref></ref>

== וידאו קליפ ==
כאשר הקליפ הועלה לערוץ היוטיוב של SM אנטרטיינמנט ב-17 בנובמבר 2020, הוא הפך לקליפ הבכורה הנצפה ביותר של להקת קיי-פופ עם 21.4 מיליון צפיות תוך 24 שעות, ושבר את השיא שנקבע על ידי "Dalla Dalla" מאת איצי ב-2019.<ref></ref> בהמשך לכך, הצליח לשבור שורה של שיאים ביוטיוב.<ref></ref><ref></ref>

נכון לאוקטובר 2021, מונה הצפיות של הקליפ עומד על למעלה מ-180 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|17 בנובמבר 2020
|הזרמת מוזיקה • הורדה דיגיטלית
|דרימוס • SM
|style="text-align:center;"|<ref name=":3" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלי בכורה מ-2020
קטגוריה:שירי אספה
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
קטגוריה:וידאו קליפים מעוררי מחלוקות
Forever (שיר של אספה)

Forever (בעברית: לָנֶצַח) הוא שיר שהוקלט על ידי להקת בנות הקיי-פופ הדרום קוריאנית, אספה.<ref name=":0"></ref><ref name=":1"></ref><ref name=":2"></ref> השיר יצא לאור ב-5 בפברואר 2021, על ידי חברות התקליטים דרימוס ו-SM אנטרטיינמנט, כסינגל שלא מתוך אלבום וכסינגל השני של הלהקה.<ref name=":0" /><ref name=":1" /><ref name=":2" />

השיר הגיע למקום ה-11 במצעד שירי העולם הדיגיטליים.<ref></ref>

== רקע וכתיבה ==
ב-29 בינואר 2021, SM אנטרטיינמנט הודיעה שהלהקה תחזור להוציא מוזיקה חדשה וציינה את "Forever", כשיר הבא שעתיד לצאת לאור.<ref name=":0" /> ב-1 בפברואר 2021 פורסמו תמונות קונספט של קרינה ונינגינג.<ref name=":1" /> למחרת פורסמו תמונות קונספט של וינטר וג'יזל.<ref name=":2" /> "Forever" נכתב והולחן על ידי יו יאנג-ג'ין, לצד הפקה של לי-סומן.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9 מיליון השמעות.<ref></ref>

== וידאו קליפ ==
ב-6 בפברואר 2021 פרסמה הלהקה את הופעתה עם השיר, בגרסה שנקראה "Cozy Winter Cabin". בהופעה, חברות הלהקה יושבות בבקתה כשהשלג יורד בחוץ.<ref name=":3"></ref><ref></ref> ב-8 בפברואר הופצה גרסה נוספת בשם "Glitter Snowball".<ref name=":3" /><ref></ref> ב-10 בפברואר פרסמה הלהקה את הגרסה השלישית והאחרונה, "Romantic Street".<ref name=":3" /><ref></ref>

נכון לאוקטובר 2021, מונה הצפיות של הקליפ עומד על למעלה מ-45 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|5 בפברואר 2021
|הזרמת מוזיקה • הורדה דיגיטלית
|דרימוס • SM
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אספה
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
Next Level (שיר)

"Next Level" (בעברית: "שלב הבא") הוא שיר שהוקלט על ידי להקת בנות הקיי-פופ הדרום קוריאנית, אספה.<ref name=":4"></ref><ref name=":5"></ref><ref name=":6"></ref> השיר יצא לאור ב-17 במאי 2021, על ידי חברות התקליטים דרימוס ו-SM אנטרטיינמנט, כסינגל שלא מתוך אלבום וכסינגל השלישי של הלהקה.<ref name=":4" /><ref name=":5" /><ref name=":6" />

השיר הגיע למקום השלישי במצעד שירי העולם הדיגיטליים.<ref></ref>

== רקע וכתיבה ==
ב-4 במאי 2021 דיווחו ב-Ilgan Sports כי Aespa נמצאת בשלבי הכנה אחרונים לקאמבק המיוחל שלהם.<ref name=":4" /> הדבר אושר לאחר מכן על ידי חברת התקליטים של הלהקה, SM אנטרטיינמנט, שהוסיפה כי פרטים נוספים על הקאמבק ייחשפו במועד מאוחר יותר.<ref name=":5" /> ב-5 במאי, הלהקה פרסמה סינגל מוצפן לסינגל ברשתות החברתיות ואישרה כי תאריך הקאמבק יהיה 17 במאי.<ref name=":6" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-65 מיליון השמעות.<ref></ref>

== וידאו קליפ ==
ב-15 במאי 2021 הועלה ליוטיוב טיזר באורך 28 שניות מהווידאו קליפ הרשמי של "Next Level".<ref></ref> הקליפ המלא הופץ לאחר יומיים.<ref></ref> בנוסף לקליפ הרשמי, יצא לאור גם קליפ ויזואלי של השיר.<ref></ref> את הקליפ הנלווה של "Next Level" ביים פרנואיד פרדיגמה.<ref></ref> לאחר יציאתו של הקליפ, התראיינה Aespa לגופי תקשורת שונים.<ref></ref>

נכון לאוקטובר 2021, מונה הצפיות של הקליפ עומד על למעלה מ-155 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!גרסה
!חברת תקליטים
!<abbr>מקור</abbr>
|-
! rowspan="2" |עולם
|17 במאי 2021
| rowspan="2" |הזרמת מוזיקה • הורדה דיגיטלית
|רגילה
| rowspan="2" |דרימוס • SM
| style="text-align:center;" |<ref name=":5" />
|-
|14 בספטמבר 2021
|רמיקסים
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אספה
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
ארתור קברל

ארתור מנדונסה קברל (בפורטוגזית: Arthur Mendonça Cabral; נולד ב-25 באפריל 1998 בקמפינה גרנדה שבברזיל) הוא כדורגלן ברזילאי המשחק בעמדת החלוץ בקבוצת בנפיקה מליגת העל הפורטוגלית.

== קריירת מועדונים ==
=== סיארה ===
קברל הצטרף אל מחלקות הנוער של סיארה בשנת 2014. ב-22 ביולי 2015 הוא ערך את הופעת הבכורה שלו במועדון, בניצחון 1–2 על טופי במסגרת הגביע הברזילאי לעונת . במשחק זה הבקיע גם את שער הבכורה שלו במועדון.

באוקטובר 2015 הושאל קברל למחלקת הנוער של פלמיירס. לאחר תקופת ההשאלה חזר קברל לסיארה, ושיחק בקבוצת המועדון עד גיל 20, עד שלקראת עונת קודם לסגל הבוגר של המועדון באופן רשמי.

במהלך עונת בליגה הברזילאית השנייה ערך קברל 16 הופעות ליגה, בהן הבקיע ארבעה שערים, וסייע לקבוצתו להעפיל לליגת העל הברזילאית.

בסך הכל ערך קברל 48 הופעות ליגה במועדון, בהן הבקיע 11 שערים.

=== פלמיירס ===
ב-30 בנובמבר 2018 חתם קברל בפלמיירס מליגת העל הברזילאית. הוא ערך חמש הופעות ליגה במדי המועדון, והבקיע שער אחד.

=== ההשאלה לפ.צ. בזל והמעבר הקבוע ===
ב-30 בספטמבר 2019 הושאל קברל לפ.צ. בזל מליגת העל השווייצרית למשך עונה אחת. במשך תקופת ההשאלה הוא ערך 26 הופעות ליגה, בהן הבקיע 14 שערים.

ב-29 ביוני 2020 הודיעה פ.צ. בזל על החתמתו של קברל באופן קבוע. בעונת הוא ערך 33 הופעות ליגה והבקיע 18 שערים, וסיים כסגן מלך השערים של הליגה, עם אותה כמות שערים, אך כמות נמוכה יותר של בישולים.

===פיורנטינה===
ב-29 בינואר 2022 חתם קברל בפיורנטינה. ב-26 בפברואר כבש שער בכורה בהפסד 1–2 לססואולו.

== קישורים חיצוניים ==

== הערות שוליים ==

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני פלמיירס
קטגוריה:כדורגלני פ.צ. בזל
קטגוריה:כדורגלני פיורנטינה
קטגוריה:כדורגלני בנפיקה ליסבון
קטגוריה:ספורטאים זרים בשווייץ
קטגוריה:ספורטאים ברזילאים באיטליה
קטגוריה:ספורטאים ברזילאים בפורטוגל
קטגוריה:ברזילאים שנולדו ב-1998
פול ואנדן בוינאנץ

פול ואנדן בוינאנץ ׁ(בצרפתית: Paul Emile François Henri Vanden Boeynants; 22 במאי 1919 – 9 בינואר 2001) היה פוליטיקאי בלגי אשר כיהן כראש ממשלת בלגיה פעמיים והיה שר במספר ממשלות.

== ביוגרפיה ==
פול ואנדן בוינאנץ נולד בעיירה באזור בריסל. הוא היה איש עסקים בתחום תעשיית המזון לפני שנכנס לפוליטיקה. הוא היה בין ראשי הדמוקרטיה הנוצרית בבלגיה.

בשנת 1958 הוא התמנה לראשונה לשר בממשלה, ועד שנת 1961 היה שר למעמד הביניים. בשנת 1966 מונה לראש ממשלת בלגיה וכיהן בתפקיד כשנתיים.

בשנת 1972 הוא מונה לשר ההגנה. בשנת 1978 מונה לראש הממשלה והעביר את תפקיד שר ההגנה ליוסה דמארץ, אך כבר כעבור כחצי שנה הממשלה פורקה.

בשנת 1986 הואשם בהונאה ואי-תשלום מיסים. הוא נשפט לשלוש שנות מאסר. כתוצאה מכך נמנע ממנו להתמודד על תפקיד ראש העיר בריסל.

בשנת 1989 הוא נחטף וכעבור שלושה ימים נדרש עבור שחרורו סכום של 30 מיליון פרנק בלגי. הוא שוחרר בהמשך תמורת סכום בלתי ידוע.

נפטר בשנת 2001 מדלקת ראות.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:ראשי ממשלת בלגיה
קטגוריה:שרי הגנה
קטגוריה:מקבלי אות לגיון הכבוד
קטגוריה:מסדר מיכאל הקדוש וג'ורג' הקדוש: גבירות ואבירים מפקדים
קטגוריה:מחלוקות בבלגיה
קטגוריה:ילידי 1919
קטגוריה:נפטרים ב-2001
ג'אקומו רספאדורי

ג'אקומו רספאדורי (באיטלקית: Giacomo Raspadori; נולד ב-18 בפברואר 2000 בבנטיבוליו שבאיטליה) הוא כדורגלן איטלקי המשחק בעמדת החלוץ בקבוצת נאפולי מהסרייה א' ובנבחרת איטליה.

== קריירת מועדונים ==
רספאדורי הצטרף אל מחלקת הנוער של ססואולו בשנת 2009, לאחר ששיחק במחלקת הנוער של פרוגרסו. ב-9 באוגוסט 2018 הוא חתם על החוזה המקצועני הראשון שלו במועדון, חוזה לארבע עונות. ב-26 במאי 2019 הוא ערך את הופעת הבכורה שלו בקבוצה הבוגרת של המועדון, כשנכנס כמחליף בהפסד 1–3 לאטאלנטה במסגרת המחזור ה-38 והאחרון לעונת 2018/2019.

ב-11 ביולי 2020 הבקיע רספאדורי את שער הבכורה שלו במועדון, בניצחון 1–2 על לאציו במסגרת המחזור ה-32 בליגה לעונת 2019/2020. הוא ערך 11 הופעות ליגה בעונה זו, בהן הבקיע שני שערים, ובעונת 2020/2021 הוסיף 27 הופעות ליגה, בהן הבקיע שישה שערים. עונת 2021/2022 הייתה העונה הפורה ביותר שלו, כשכבש 10 שערים ב-32 הופעות ליגה.

ב-20 באוגוסט 2022 הושאל לנאפולי לעונה אחת. ב-28 באוגוסט ערך הופעת בכורה בקבוצה, בתיקו 0-0 נגד פיורנטינה. ב-10 בספטמבר כבש שער בכורה בקבוצה, בניצחון 0–1 על ספציה.

== קריירה בינלאומית ==
רספאדורי היה חלק מסגל נבחרת איטליה עד גיל 21 לטורניר אליפות אירופה עד גיל 21 בשנת 2021, וערך ארבע הופעות בטורניר.

ב-4 ביוני 2021 ערך רספאדורי את הופעת הבכורה שלו בנבחרת איטליה הבוגרת, כשהחליף את צ'ירו אימובילה בדקה ה-78 בניצחון 0–4 על נבחרת צ'כיה במשחק ידידות.

רספאדורי היה חלק מסגל נבחרת איטליה לטורניר יורו 2020 בשנת 2021, וערך הופעה אחת בטורניר, בניצחון 0–1 על נבחרת ויילס במסגרת שלב הבתים. נבחרת איטליה זכתה בטורניר לאחר ניצחון על נבחרת אנגליה בגמר.

ב-8 בספטמבר 2021 הבקיע רספאדורי את שער הבכורה שלו בנבחרת, בניצחון 0–5 על נבחרת ליטא במסגרת מוקדמות מונדיאל 2022.

== תארים ==
נאפולי

* אליפות איטליה: 2022/2023
;נבחרת איטליה
* אליפות אירופה (1): 2020

== קישורים חיצוניים ==

== הערות שוליים ==

קטגוריה:כדורגלנים איטלקים
קטגוריה:חלוצי כדורגל איטלקים
קטגוריה:כדורגלני ססואולו
קטגוריה:כדורגלני נאפולי
קטגוריה:כדורגלני נבחרת איטליה
קטגוריה:כדורגלני יורו 2020
קטגוריה:כדורגלני יורו 2024
קטגוריה:איטלקים שנולדו ב-2000
Savage (מיני-אלבום)

Savage (בעברית: פְּרָאִי) הוא המיני-אלבום הראשון בשפה הקוריאנית של להקת בנות הקיי-פופ הדרום קוריאנית אספה.<ref name=":0"></ref><ref name=":1"></ref> המיני-אלבום יצא לאור ב-5 באוקטובר 2021, על ידי חברות התקליטים דרימוס ו-SM אנטרטיינמנט.<ref name=":0" /><ref name=":1" /> הסינגל המוביל מתוך המיני-אלבום, "Savage", הוא גם שיר הנושא מתוכו.<ref name=":0" /><ref name=":1" />

המיני-אלבום כולל בתוכו שירים מסוגת הקיי-פופ, שבוצעו בשפה האנגלית והקוריאנית.<ref name=":0" /><ref name=":1" />

== רקע והפקה ==
ב-13 בספטמבר 2021, SM אנטרטיינמנט הודיעה כי Aespa תוציא את מיני-אלבום הבכורה שלה, Savage, ב-5 באוקטובר והוסיפה שהוא יכיל שש רצועות.<ref name=":0" /> ב-27 בספטמבר פורסמה רשימת הרצועות הרשמית שלו: "Aenergy", "Savage", "I'll Make You Cry", "Yeppi Yeppi", "Iconic" ו-"Lucid Dream".<ref name=":1" />

"Savage" תואר כשיר טראפ בעל מקצב דומיננטי.<ref></ref> לאחר ההכרזה על המיני-אלבום, קידמה אותו Aespa באמצעות הרשתות החברתיות.<ref></ref>

== רשימת רצועות ==

== מיקומי שיא ==

== היסטוריית יציאות ==
{| class="wikitable plainrowheaders"
! scope="col" |מדינה
! scope="col" |תאריך יציאה
! scope="col" |פורמט
! scope="col" |חברת תקליטים
!מקור
|-
! scope="row" |עולם
| rowspan="2" |5 באוקטובר 2021
|הזרמת מוזיקה • הורדה דיגיטלית
| rowspan="2" |דרימוס • SM
|style="text-align:center;"|<ref name=":0" />
|-
! scope="row" |קוריאה הדרומית
|תקליטור
|style="text-align:center;"|<ref name=":1" />
|}

== קישורים חיצוניים ==

== הערות שוליים ==

קטגוריה:מיני-אלבומי בכורה מ-2021
קטגוריה:מיני-אלבומים באנגלית
קטגוריה:מיני-אלבומים בקוריאנית
Interview 2016

Interview 2016 הוא המיני אלבום השני של להקת ההיפ הופ הניסיונית האמריקאית דת' גריפס, שיצא בהוצאה עצמית על ידי הלהקה ב-22 במרץ 2016.

המיני אלבום, המורכב משש רצועות אינסטרומנטליות,<ref></ref> משמש כאלבום פסקול לסרטון ראיונות שפורסם בעבר עם המארח מתיו הופמן, שהציג את השירים במקום את שמע הראיון.<ref></ref><ref></ref>

== ביקורות ==
מבקרת פיצ'פורק מדיה, זואי קאמפ, הייתה חיובית בסקירתה וקבעה: "למרות שאם סי רייד עשוי להיתפס כאלפא ואומגה של דת' גריפס, Interview 2016 מדגיש כי [זאק] היל ו[אנדי] מורין די אדירים בעצמם". קאמפ גם חשבה שההוצאה היא "הרבה יותר מעניינת מ-'Fashion Week', אלבום באורך מלא וכפול מגודלו, וזה מצביע על כך שאסור לזלזל בכוחו של דת' גריפס כישות אינסטרומנטלית".

== רשימת השמעה ==

== משתתפים ==
דת' גריפס
* אם סי רייד
* זאק היל
* אנדי מורין

==קישורים חיצוניים==

== הערות שוליים ==

קטגוריה:פסקולים מ-2016
קטגוריה:מיני-אלבומים מ-2016
טאנו מוינו

טטיאנה רוברטבנה מוניו (באוקראינית: Тетяна Робертівна Муїньо; נולדה ב-7 בדצמבר 1989), הידועה יותר בשם טאנו מוינו (באוקראינית: Таня Муїньо; בספרדית: Tanu Muiño) היא במאית וידאו קליפים, מעצבת, סטייליסטית, צלמת ובמאית קולנוע. היא ידועה בעבודתה על וידאו קליפים מצליחים של אמנים פופולריים כדוגמת: מונטיק , טיים אנד גלאס , NK , IOWA , "Up" של קארדי בי ו-"Wild Side" של נורמני.<ref name=":0"></ref> בשנת 2021, ביימה את קליפ השיר "Rumors" של ליזו וקארדי בי.

== ביוגרפיה ==
אביה הוא רוברט מויניו, אזרח קובני. בשנות השמונים, עבר לאודסה ונשאר באוקראינה. אמה אוקראינית. לטאנו שלושה אחים ואחות. עד גיל שש התגוררה בהוואנה.<ref></ref>

== קריירה ==
בשנת 2016 החלה לשתף פעולה עם הזמר האוקראיני מונטיק. החל מנובמבר 2020, מוינו ביימה 14 וידאו קליפים עבורו.

בשנת 2019 ביימה מוינו את הקליפ ל-"Small Talk", של הזמרת האמריקאית קייטי פרי.<ref></ref><ref></ref><ref></ref>

בשנת 2020 שיתפה פעולה עם הזמרת הספרדייה רוסליה.<ref></ref> היא ביימה את "Rhythm" של מונטיק, שהופץ בערוץ היוטיוב שלו בספטמבר 2020.<ref></ref> בסתיו 2020, ביימה את קליפ השיר "Cotton Candy" של המוזיקאי הבריטי יאנגבלאד.<ref></ref> הקליפ צולם בקייב ב-1 באוקטובר.<ref></ref>

בשנת 2021 ביימה את הקליפים של "Up" מאת קארדי בי,<ref></ref> "" מאת ליל נאז X,<ref></ref> ו-"Wild Side" מאת נורמני וקארדי בי.<ref name=":0" />

== וידאו קליפים שביימה ==
{| class="wikitable"
!שנה
!שם
!אמנ/ית
|-
|2013
|"Знаешь"
|רוז'דן
|-
|2014
|"Нельзя поменять"
| rowspan="2" |אווה בושמינה
|-
|2015
|Не преступление
|-
| rowspan="8" |2016
|#kakvoda
| rowspan="4" |לייאה
|-
|"Тени"
|-
|"Невысомыми"
|-
|"Преданы"
|-
|"Кружит"
|מונטיק
|-
|"Ни ты, ни я"
|רוז'דן ול'אונה
|-
|"Выходной"
| rowspan="2" |מונטיק
|-
|"Вечность"
|-
| rowspan="7" |2017
|"Не прячься:
| rowspan="3" |לייאה
|-
|"Навсегда"
|-
|"Молчать"
|-
|"Vitamin D"
| rowspan="2" |מונטיק
|-
|"УВЛИУВТ"
|-
|"Тролль"
|טיים אנד גלאס
|-
|"Плохо танцевать"
|IOWA
|-
| rowspan="9" |2018
|"Дай мне"
|NK
|-
|"То, от чего без ума
|מונטיק
|-
|"Ранена"
|לייאה
|-
|"Е, Бой"
|טיים אנד גלאס
|-
|"Глубоко"
|מונטיק ונדיה דורופייב
|-
|"Lomalo"
|NK
|-
|"Зашивает душу"
|מונטיק
|-
|"Hasta La Vista"
|מישל אנדרדה
|-
|"ФЭН-ШУЙ"
|גלוקוזה
|-
| rowspan="8" |2019
|"Maybe"
|בריי
|-
|"Love it ритм"
|מונטיק
|-
|"Podruga"
|סקריפטוניט
|-
|"Злой"
|СБПЧ
|-
|"Small Talk"
|קייטי פרי
|-
|"Каждый раз
|מונטיק
|-
|"Лocх"
|טיים אנד גלאס
|-
|"Часы"
|СБПЧ
|-
| rowspan="10" |2020
|"Juro Que"
|רוסליה
|-
|"Отдаём"
|רוז'דן
|-
|"Сильно"
|מונטיק
|-
|"ВЕЧЕРиНОЧКА"
|ורה ברז'נבה ומונטיק
|-
|"Потанцуй со мной"
|איווה
|-
|"Достопримечательность"
|לידה לי ומונטיק
|-
|"УВЛИУВТ на улице Пикадилли"
|מונטיק ולאימה ואיקולה
|-
|"ритмоLove"
|מונטיק, לידה לי ונינו
|-
|"Gorit"
|דורופייב
|-
|"Sestra"
|ורה ברז'נבה
|-
| rowspan="4" |2021
|"Up"
|קארדי בי
|-
|""
|ליל נאז X
|-
|"Wild Side" <small>(בהשתתפות קארדי בי)</small>
|נורמני
|-
|"Rumors" <small>(ביחד עם קארדי בי)</small>
|ליזו
|}

==קישורים חיצוניים==

== הערות שוליים ==

קטגוריה:במאיות וידאו קליפים
קטגוריה:במאי וידאו קליפים אוקראינים
קטגוריה:אודסה: אישים
קטגוריה:ילידות 1989
קטגוריה:אוקראינים שנולדו ב-1989
ג'ון הרדמן

ג'ון הרדמן (באנגלית: John Herdman; נולד ב-19 ביולי 1975 בקונסט שבאנגליה) הוא מאמן כדורגל אנגלי.

== קריירת אימון ==
הרדמן החל את קריירת האימון שלו בגיל צעיר באנגליה, כאשר היה סטודנט ומרצה במשרה חלקית באוניברסיטה. הוא היה מאמן במחלקת הנוער של סנדרלנד עד שנת 2001, ולאחר מכן עבר לניו זילנד.

הוא אימן את נבחרת ניו זילנד בכדורגל נשים בין השנים 2006–2011, והעפיל איתה לגביע העולם בכדורגל נשים בשנים 2007 ו-2011, וכן לטורניר הכדורגל באולימפיאדת בייג'ינג 2008.

בשנת 2011 החל הרדמן לאמן את נבחרת קנדה בכדורגל נשים, ותוך זמן קצר זכה עמה במדליית זהב במשחקים הפאן-אמריקאיים שנערכו במקסיקו באותה השנה. הוא הוביל את הנבחרת למדליות ארד באולימפיאדות לונדון 2012 וריו דה ז'ניירו 2016, וכן אימן אותה בגביע העולם בכדורגל נשים 2015.

ב-8 בינואר 2018 מונה הרדמן למאמן נבחרת קנדה. הוא אימן את הנבחרת בגביע הזהב 2019, וכן בגביע הזהב 2021, בו הגיעה הנבחרת לשלב חצי הגמר.

== קישורים חיצוניים ==

== הערות שוליים ==

קטגוריה:מאמני כדורגל אנגלים
קטגוריה:אנגלים שנולדו ב-1975
ג'וזף טרל

ג'וזף מריווד'ר טרל (באנגלית: Joseph Meriwether Terrell; 6 ביוני 1861 – 17 בנובמבר 1912) היה פוליטיקאי ועורך דין אמריקאי שכיהן כסנאטור מטעם מדינת ג'ורג'יה וכמושל ג'ורג'יה ה-57.

== ביוגרפיה ==
ג'וזף טרל נולד ב-6 ביוני 1861 בעיר גרינוויל, ג'ורג'יה. בנם של שרה רבקה (לבית אנטוני) וד"ר ג'ואל אדגר גרין טרל, משפחה ממוצא אנגלי ומוצא נורמני.<ref></ref> הוא למד בבית ספר ציבורי, למד משפטים, עבר את בחינת לשכת עורכי הדין ב-1882 והחל לעבוד כעורך דין בעיר הולדתו, גרינוויל. ב-19 באוקטובר 1886 נישא לג'סי לי ספיבי. לזוג לא נולדו ילדים.

טרל היה חבר בבית הנבחרים של ג'ורג'יה בין השנים 1884 ל-1887 וחבר בסנאט של מדינת ג'ורג'יה בשנת 1890. הוא כיהן כתובע הכללי של ג'ורג'יה בין השנים 1892 ל-1902 וכמושל ג'ורג'יה בין השנים 1902 ל-1907. הוא שב לעבודתו כעורך דין לאחר סיום חייו הפוליטיים והיה לעורך דין בעיר אטלנטה. עם מותו של הסנאטור הדמוקרטי אלכסנדר קליי, מונה טרל למלא את מקומו בסנאט כסנאטור דמוקרטי מטעם מדינת ג'ורג'יה. טרל לקה באירוע מוחי בפברואר 1911.<ref></ref>

טרל הלך לעולמו ב-17 בנובמבר 1912 ממחלת ברייט והוא בן 51. הוא הותיר אחריו את אשתו ג'סי ונקבר בבית הקברות העירוני בגרינוויל. אחת מאוניות ליברטי במלחמת העולם השנייה נקראה על שמו. 

== קישורים חיצוניים ==

* 
* 
* 

== הערות שוליים ==

קטגוריה:חברי הסנאט של ארצות הברית מג'ורג'יה
קטגוריה:מושלי ג'ורג'יה
קטגוריה:סנאטורים חברי המפלגה הדמוקרטית
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של ג'ורג'יה
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1861
קטגוריה:אמריקאים שנפטרו ב-1912
ג'אנלוקה בוסיו

ג'אנלוקה כריסטיאנו בוסיו (באנגלית: Gianluca Cristiano Busio; נולד ב-28 במאי 2002 בגרינסבורו שבקרוליינה הצפונית, ארצות הברית) הוא כדורגלן אמריקאי המשחק בעמדת הקשר בקבוצת ונציה ובנבחרת ארצות הברית.

== קריירת מועדונים ==
=== ספורטינג קנזס סיטי ===
בשנת 2016 הצטרף בוסיו למחלקת הנוער של ספורטינג קנזס סיטי, לאחר ששיחק באקדמיה של נורת' קרוליינה פיוז'ן. ב-25 באוגוסט 2017 חתם על חוזה מקצועני ראשון במועדון.

ב-28 ביולי 2018 הוא ערך את הופעת הבכורה שלו ב-MLS, בהפסד 2–3 לדאלאס במסגרת עונת . ב-18 באוקטובר הוא הבקיע את שער הבכורה שלו במועדון, בניצחון 1–4 על ונקובר וייטקאפס במסגרת הליגה. בסך הכל ערך בוסיו 65 הופעות ליגה במדי המועדון, בהן הבקיע שמונה שערים.

=== ונציה ===
ב-9 באוגוסט 2021 חתם בוסיו בוונציה מהסרייה א'. ב-27 באוגוסט הוא ערך את הופעת הבכורה שלו במועדון, בהפסד 0–3 לאודינזה במסגרת המחזור השני בליגה לעונת 2021/2022. ב-1 באוקטובר הבקיע את שער הבכורה שלו במועדון, שער בתוספת הזמן בתיקו 1-1 נגד קליארי במסגרת המחזור השביעי בליגה.

== קריירה בינלאומית ==
בוסיו היה חלק מסגל נבחרת ארצות הברית לטורניר גביע הזהב 2021. ב-11 ביולי 2021 הוא ערך את הופעת הבכורה שלו בנבחרת, בניצחון 0–1 על נבחרת האיטי במסגרת שלב הבתים של הטורניר. הוא שיחק בכל ששת משחקי הטורניר, בו זכתה נבחרתו.

נכלל בסגל הנבחרת האולימפית של ארצות הברית לטורניר הכדורגל באולימפיאדת פריז (2024).

== תארים ==
;נבחרת ארצות הברית
* גביע הזהב של CONCACAF (1): 2021

== קישורים חיצוניים ==

== הערות שוליים ==

קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:קרוליינה הצפונית: כדורגלנים
קטגוריה:כדורגלני ספורטינג קנזס סיטי
קטגוריה:כדורגלני ונציה
קטגוריה:כדורגלני נבחרת ארצות הברית
קטגוריה:אמריקאים ממוצא איטלקי
קטגוריה:כדורגלני גביע הזהב 2021
קטגוריה:כדורגלני גביע הזהב 2023
קטגוריה:כדורגלנים אמריקאים באולימפיאדת פריז (2024)
קטגוריה:אמריקאים שנולדו ב-2002
פרנסיס אוסטר

פרנסיס אוּסטר (בצרפתית: Francis Huster; נולד ב-8 בדצמבר 1947 בניי-סיר-סן) הוא שחקן, במאי תיאטרון, מפיק (קולנוע וטלוויזיה) וסופר יהודי צרפתי.<ref name="Francis Huster : l'exalté perpétuel">Luc Le Vaillant, [http://next.liberation.fr/theatre/2017/09/04/francis-huster-l-exalte-perpetuel_1594114 « Francis Huster : l’exalté perpétuel »] sur Libération, 4 septembre 2017</ref>

==קורות חיים==
=== ילדות ובגרות ===
פרנסיס אוסטר הוא בנו הצעיר של צ'ארלס אוסטר, מנהל מסחרי יהודי אשכנזי של מותג הרכב לנצ'יה, הנשוי לסוזט קוואגבאום,<ref name="Who">.</ref> בעצמה ממשפחה יהודית פולנית שעורכת סדנאות תפירה. לפרנסיס יש אח גדול, ז'אן פייר, סופר, ואחות צעירה יותר, מוריאל אוסטר. פרנסיס ירש מסבתו מצד אמו, סבתא רוז,<ref name="rogale40">.</ref> את האהבה למשחק; היא לקחה את נכדיה בסתר בימי חמישי (שהיה אז יום חופש לתלמידי בית הספר) כדי לצפות בסרטים בבתי הקולנוע.

פרנסיס היה תלמיד בבית הספר היסודי rue de Louvois ואז תלמיד בבית הספר Lycée Carnot בפריז. בין חבריו לכיתה היו איב לה מוין וז'אק ספייסר, חברים שבעתיד יצאו איתו למסעות. ז'אק וובר היה חבר נוסף שלו, אך מכיתה אחרת.<ref name="rogale91">.</ref> פרנסיס נרשם בגיל חמש עשרה לקונסרבטוריון העירוני ברובע ה18 של פריז, ואחר כך לקורס פלורנט ("cours Florent") ולבסוף לקונסרבטוריון הלאומי לאמנות דרמטית, ממנו זכה בשלושה פרסים ראשונים (קומדיה מודרנית, קומדיה קלאסית ותיאטרון זר).<ref name="rogale91" /> בשנת 1971 הוא התקבל לעבודה בקומדי פרנסייז, והפך לחבר בשנת 1977. הוא התפטר בשנת 1981.<ref>.</ref>

=== קריירה ===
בנוסף לתפקידיו הקלאסיים בקומדי פראנסז, פרנסיס אוסטר שיחק בסרטים רבים ויצר את "קבוצת פרנסיס אוסטר", איתם ביצע כמה הופעות לקהל פופולרי גדול, כולל Le Cid של פייר קורניי בתיאטרון רונד-פוינט בשנת 1987. "קבוצת פרנסיס אוסטר" הופיעה גם בין השנים 1993–1994 ברחבי צרפת, בלגיה ומונקו. קבוצה זו היוותה כר גידול לכישרונות צעירים, כגון קלוטילד קורו, ולרי קראנצ'נט, כריסטיאנה ריאלי, אסטל סקורניק, ולנטיין וארלה ואוליבייה מרטינז.

פרנסיס אוסטר עזב את Maison de Molière בשנת 1981 כדי להתמסר למסך הגדול. לאחר מכן הוא קיבל תפקיד ב"מה שגורם לדוד לרוץ?" מאת אלי שוראקי. פגישתו המכריעה עם קלוד ללוש פתחה פתח לשיתוף פעולה ארוך של שבעה סרטים, כולל "Si c'est à remaire" ("אם זה צריך להיות נזכר", 1976) או Le Courage d'aimer ("האומץ לאהוב", 2005).

בשנת 2008 ביים אוסטר את הרימייק של "אומברטו דה", סרטו של ויטוריו דה סיקה. סרט זה, שכותרתו Un homme et son chien ("אדם וכלבו"), מסמן את חזרתו של ז'אן פול בלמונדו לקולנוע ומאגד שורת שחקנים צרפתים, בהם חפסיה הרצי, ז'אן דוז'רדן, רוברט חוסיין, פייר מונדי, קרוליין סילהול, ברברה שולץ, עמנואל ריבה, מיילין פרסל, ניקול קלפן ואפילו דניאל פרבוסט. הסרט לא זכה להצלחה מסחרית.

בנובמבר 2015 הוא סיים כתיבת ספר L'énigme Stefan Zweig, עם הקדמתו של אריק-עמנואל שמיט למהדורות Le Passeur.

==קישורים חיצוניים==

==הערות שוליים==

קטגוריה:קצינים בלגיון הכבוד
קטגוריה:תסריטאי קולנוע יהודים צרפתים
קטגוריה:במאי קולנוע יהודים צרפתים
קטגוריה:במאי תיאטרון יהודים צרפתים
קטגוריה:שחקני קולנוע וטלוויזיה יהודים צרפתים
קטגוריה:צרפתים שנולדו ב-1947
עולם הבובות של גלי

עולם הבובות של גלי הייתה תוכנית טלוויזיה ישראלית לילדים בגילאי הגן ששודרה בשנת 2014 בטלוויזיה החינוכית. הסדרה מתרחשת בסטודיו של בובנאית בשם גלי אותה גילמה אניה בוקשטיין.

==עלילה==
הסדרה מתרחשת בסטודיו של גלי הבובנאית (אניה בוקשטיין) אשר עוסקת בבניית בובות תיאטרון, בסטודיו שלה נמצאים גם טוני הדג המדבר (בדיבובו של יובל סגל) ואליעזר שעון המטוטלת. בכל פרק מגיע שליח בשם אדם ומביא פרט חשוב להשלמת בניית הבובות להצגה. כאשר היא מסיימת לבנות, מציגה גלי את סיפור המשל באמצעות הצגת תיאטרון הבובות אשר עוזר לכולם להבין את מוסר ההשכל מאירועי הפרק.

== קישורים חיצוניים ==
* [https://www.kankids.org.il/program/?catid=1369 "עולם הבובות של גלי"], באתר כאן חינוכית
* 

קטגוריה:הטלוויזיה החינוכית הישראלית
קטגוריה:כאן חינוכית: תוכניות וסדרות
קטגוריה:תוכניות טלוויזיה ישראליות
קטגוריה:חינוך לגיל הרך
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:סדרות טלוויזיה ישראליות בכיכובן של בובות
פייטרו לורנצטי

פייטרו לורנצטי (באיטלקית: Pietro Lorenzetti) או פייטרו לאורטי (Laurati) (1280 בקירוב – 1348) היה צייר איטלקי, בן תקופת הרנסאנס, מאסכולת סיינה. הוא היה פעיל בין השנים 1306–1345 בקירוב. יצירתו, בעלת המאפיינים הנטורליסטים, בישרה את אמנות הרנסאנס. אחיו היה הצייר אמברוג'יו לורנצטי.

==ביוגרפיה==
מעט ידוע על חייו של לורנצטי מלבד שנולד, כנראה, בסיינה בסוף המאה ה-13 (1280/90 בערך),<ref name="britannica.com"></ref> וכנראה מת שם בשנת 1348 כקורבן של מגפת המוות השחור הראשונה.

פייטרו עבד באסיזי, פירנצה, פיסטויה, קורטונה וסיינה (שם נמצאת יצירות "לידת הבתולה"), אם כי הכרונולוגיה המדויקת אינה ידועה.<ref>Norman, Diana. Painting in Late Medieval and Renaissance Siena (1260–1555). New Haven: Yale University Press. 2003. p. 35</ref> עבודתו מעידה על השפעתם של דוצ'ו, שייתכן כי עבד בסטודיו שלו, אולי לצד סימונה מרטיני, ג'וטו די בונדונה וג'ובאני פיזאנו.<ref>Polzer, Joseph. “Pietro Lorenzetti's Artistic Origin and His Place in Trecento Sienese Painting.” Jahrbuch der Berliner Mussen 35, (1993): Staatliche Museen zu Berlin. p. 103</ref>

לדברי ג'ורג'ו וזארי, ציורי הקיר של פיטרו עיטרו את חזית כנסיית סנטה מריה דלה סקאלה <ref>Smart, Alastair, The Dawn of Italian Painting 1250–1400. Ithaca: Cornell University Press. 1978. p. 101</ref> שבסיינה. לרוע המזל, ציורי הקיר – הנחשבים כיום כעבודתם של שני האחים לורנצטי – נהרסו בשנת 1720.

בשנים 1336-1337 הוא עבד על הפרסקו "צליבת ישו" שמוצג בכנסייה בסיינה.

יצירת המופת שלו היא סדרת פרסקאות בכנסייה התחתונה של הבזיליקה של פרנציסקוס הקדוש מאסיזי, שם צייר סדרה של סצנות גדולות המתארות את הצליבה, ההורדה מהצלב ואת הקבר. הדמויות ביצירות אלה מציגות אינטראקציות רגשיות. ניתן לראות בהן את ההשפעה הנרטיבית של ציורי הקיר של ג'וטו. ביצירות אלה ואחרות של הכנסייה התחתונה. האחים לורנצטי ומתחריהם בני זמנם מפירנצה, כג'וטו וממשיכיו ברנרדו דאדי ומאסו די באנקו , הנביטו את המהפכה הציורית האיטלקית שחילצה דמויות מהרקע המוזהב של האיקונוגרפיה הביזנטית לעולמות ציוריים של ערים, אדמות ואוויר.


==קישורים חיצוניים==

* 

==הערות שוליים==

קטגוריה:ציירים איטלקים במאה ה-14
קטגוריה:ציירים איטלקים במאה ה-13
קטגוריה:חיי הציירים, הפסלים והאדריכלים הדגולים ביותר
קטגוריה:ילידי 1280
קטגוריה:נפטרים ב-1348
ריביאן R1T

ריביאן R1T (באנגלית: Rivian R1T) היא מכונית חשמלית קומפקטית, במרכב טנדר בעלת חמישה מקומות ישיבה, שמיוצרת על ידי ריביאן משנת 2021. היא הוצגה בתערוכת הרכב של לוס אנג'לס בנובמבר 2018.

הריביאן R1T הוא הטנדר החשמלי הראשון בעולם, מבלבד שהוא גם הרכב הראשון של ריביאן, בעוד פורד F-150 לייטנינג, שברולט סילברדו EV וטסלה סייברטראק הם מתחריו הרשמיים, אך מיועדים לייצור משנת 2022 ה-R1T מיוצר כבר מספטמבר 2021.

== היסטוריה ==
הרכב נחשף לראשונה במאי 2018 תחת השם ריביאן A1T, אך עם הצגתו שינתה את שמו לריביאן R1T. ריביאן הצהירה כי בכוונתה להתחיל את ייצור הטנדר בשנת 2020, אך הייצור נדחה מספר פעמים בעיקר בשל מחסור בשבבים במפעלים ובבדיקות שטח שהתעכבו, עד לספטמבר 2021.

== מפרט טכני ==
היא כוללת ארבעה מנועים חשמליים, שניים אחוריים המספקים יחד 420 כ"ס ומומנט מרבי של 68.4 קג"מ ושניים קדמיים המספקים יחד 415 כ"ס ומומנט מרבי של 57 קג"מ, יחד ארבעת המנועים יוצרים הנעה כפולה עם הספק כולל של 835 כ"ס ומומנט מרבי כולל של 125.5 קג"מ. להערכת החברה התאוצה מ-0 ל-100 קמ"ש אורכת למעלה מ-3.0 שניות. בשלב הראשון משווקת ריביאן את הטנדר עם סוללת ליתיום-יון בקיבולת 135 קוט"ש המאפשרת טווח נסיעה חשמלי של 505 ק"מ בתקן הסוכנות להגנת הסביבה של ארצות הברית. בהמשך השנה או בשנת 2022 תשווק ריביאן את הטנדר החשמלי של עם גרסה נוספת הכוללת את אותה מערכת הנעה אך עם סוללה בקיבולת 180 קוט"ש שתאפשר טווח נסיעה חשמלי של 640 ק"מ (נתון לא סופי).

טעינה מהירה של הדגם אפשרית עד להספק של 225 קילוואט, טעינה כזו מאפשרת הוספה של כ-225 ק"מ לטווח הנסיעה בזמן של 20 דקות.

== גלריה ==
<gallery widths="220" heights="135">
קובץ:Debut of the Rivian R1T pickup at the 2018 Los Angeles Auto Show, November 27, 2018.jpg|הריביאן R1T מוצג בתערוכת הרכב הבינלאומית של לוס אנג'לס בנובמבר 2018
קובץ:Rivian Normal Plant Floor.jpg|הריביאן R1T הראשון יוצא מפס הייצור בספטמבר 2021
</gallery>

== קישורים חיצוניים ==

* 

== הערות שוליים ==

קטגוריה:ריביאן
קטגוריה:טנדרים
קטגוריה:מכוניות חשמליות
קטגוריה:כלי רכב המורכבים בארצות הברית
קטגוריה:דגמי מכוניות שהושקו ב-2018
הצליבה (פייטרו לורנצטי)

"הצליבה" (1340 בקירוב) הוא ציור מאת פייטרו לורנצטי המתאר את צליבת ישו. מאז שנת 2002 נמצא הציור באוסף מוזיאון המטרופוליטן לאמנות.
==תיאור==
"הצליבה" שייך לעבודתו המאוחרת של לורנצטי, הנחשב לאחר ממבשרי הציור של תקופת הרנסאנס, כנראה בשל השתייכות הציור לקבוצה של עבודות בנושא הפסיון של ישו. על פי חוקרים, ציור שנושאו "ישו בפני פונטיוס פילטוס", הנמצא באוסף מוזיאון הוותיקן, עשוי להיות אחד מהם.

בדומה לפרסקו של צליבת ישו מן הכנסייה התחתונה של הבזיליקה של פרנציסקוס הקדוש מאסיזי (1320), גם כאן העבודה מחולקת למעיין שני מישורים. במישור העליון מופיע ישו על הצלב, ולצידו שני הגנבים. לרגליהם מתוארים חיילים רומאים. למרות שלורנצטי איננו מתאר את דמויות הנצלבים באופן אנטומי, הוא עושה שימוש בדם המתפרץ מן הגוף כביטוי לדרמה האנושית של הצליבה. מתחת לשלושת הצלבים מתוארת התרחשות רבת משתתפים. את מרכזה תופשת דמותה של מרים, אם ישו, המתוארת כמתעלפת ונתמכת על ידי מספר נשים. בצידו הימני של התיאור מופיעים שני פרשים. אחד מהם, המתואר עם הילה משושה, מזוהה כלונגינוס הקדוש, החייל הרומי שדקר את ישו, ובידו הרומח של לונגינוס.

הדרמה, המאפיינת את יצירתו של לורנצטי מובססת לא רק על הברית החדשה, כי אם גם על מקורות בני זמנו של הצייר, כגון כתיבתו של בונוונטורה הקדוש, בן המאה ה-13.

==קישורים חיצוניים==

==הערות שוליים==

קטגוריה:ציורים
קטגוריה:פייטרו לורנצטי: ציורים
קטגוריה:מוזיאון המטרופוליטן לאמנות
קטגוריה:ציור גותי
קטגוריה:ציורים מהמאה ה-14
קטגוריה:ציורי טמפרה
קטגוריה:צליבת ישו באמנות
פתחה (תשכיל)

סימן הפתחה
פַתְחָה (בערבית: الفَتْحَة או الفَتْح) (<font size="+2">-َ</font>) היא אחת מתנועות התשכיל בשפה הערבית. היא מסומנת כקו אלכסוני קצר מעל האות. הפירוש המילולי של המילה "פתחה" הוא "פתיחה, פֶּתח". הגיית הפתחה דומה להגיית הפתח בעברית. האות המאריכה של הפתחה היא אליף. כאשר מתעתקים מערבית נהוג להחליף פתחה בפתח, וכאשר הפתחה מלווה באליף – בפתח שלאחריו א.

== הגייה ==
פתחה מציינת תנועה פתוחה לא מעוגלת, /a/, קצרה, בדומה לפתח העברי. האות המאריכה של הפתחה היא אליף (ﺍ), ובהופעתה היא גורמת לביטוי /aː/.

לאחר פתחה יכולות להופיע גם האותיות המאריכות של התנועות האחרות, יא (ﻱ) וואו (ﻭ), כדי ליצור את הדיפתונגים /ai/ ו-/au/, בהתאמה. בניבים הרבים מתרחשת במקרים רבים מונופתונגיזציה של תנועות אלה לכדי /eː/ ו-/oː/, בהתאמה. את צליל ה/eː/ עשויים לסמן גם בפַתְחַה מקלובה, דהיינו בתמונת המראה של הפַתְחַה.

== בפרסית ==
בפרסית, הפתחה נקראת ברדה והיא מבוטאת /æ/, והגייה זו שונה מהגיית התנועה בערבית ספרותית, אך דומה להגייתה בכמה ניבים ערבים.

==ראו גם==
* אליף תלויה

==קישורים חיצוניים==

קטגוריה:תשכיל